- Reacţia iubitei lui Radu Drăguşin, după Aston Villa – Tottenham 0-4
- Ce mesaj superb a transmis Ioana
Reacţia iubitei lui Radu Drăguşin, după ce românul a jucat în Aston Villa – Tottenham, nu a întârziat să apară. Ioana Stan a transmis imediat un mesaj superb, după ce românul a bifat 50 de minute în victoria lui Spurs din Premier League.
Radu Drăguşin a bifat meciul cu cele mai multe minute la Tottenham, după transferul istoric din iarnă. Acesta a început ca rezervă duelul cu Aston Villa, însă a fost trimis în teren în minutul 49, în locul lui Van de Ven.
Reacţia de milioane a iubitei lui Radu Drăguşin, după ce românul a jucat în Aston Villa – Tottenham
Ioana Stan este iubita lui Radu Drăguşin, încă de pe vremea când fundaşul naţionalei României evolua la Juventus. Aceasta s-a mutat la Londra, după ce stopperul a fost cumpărat de Tottenham, şi este o prezenţă constantă la meciurile de acasă ale lui Spurs.
Imediat după ce Radu Drăguşin a fost trimis în teren în meciul cu Aston Villa, Ioana Stan a reacţionat pe contul ei de Instagram. Aceasta a repostat două postări ale lui Tottenham, la prima postând un emoticon cu o inimă, iar la a doua, un mesaj special.
"Sunt cea mai mare fană a ta", a transmis Ioana Stan, la postarea cu Radu Drăguşin.
Fundaşul român a avut o evoluţie solidă în victoria cu 4-0 a lui Tottenham, cu Aston Villa. Acesta a primit nota 6.9 după meci, având un procentaj de 88% pase reuşite.
Succesul de pe terenul lui Aston Villa a fost unul extrem de important pentru Tottenham. Spurs s-a apropiat la doar două puncte de locul patru, ocupat chiar de echipa lui Unai Emery.
Radu Drăgușin i-a cucerit pe fanii lui Tottenham, după ce a jucat în a doua repriză cu Aston Villa
Radu Drăgușin i-a cucerit pe fanii lui Tottenham, după ce a jucat în a doua repriză, în 4-0 cu Aston Villa. Fundașul echipei naționale a impresionat pe toată lumea, după ce a avut o prestație solidă în meciul menționat anterior.
Mai mulți fani au sugerat și că nu au avut nicio emoție în compartimentul defensiv, iar unul dintre aceștia a menționat că Radu Drăgușin a jucat exact ca și titularii obișnuiți din apărare.
"A intrat în teren și a avut o performanță senzațională în apărare, ne-a adus primul meci fără gol primit, de la jumătatea lunii decembrie!", a fost mesajul transmis de un fan.
"Excelent! Trebuie să joace" ; "The GOAT (n.r. Greatest of all time – cel mai bun din toate timpurile)" ; "A căutat mereu pasa în față! O prestație foarte solidă" și "A fost excelent! Nu mă așteptam să îi fie atât de ușor. Nici nu mi-am dat seama că Micky a ieșit de pe teren. Bine jucat!" "Cel mai bun de pe teren", "Drăgușin, performanță de top", au fost câteva dintre reacțiile fanilor lui Spurs, după 4-0 cu Aston Villa.